《绿阴啼鸟》
明代·林鸿

日上高林宿雨晴，绿阴深处一禽鸣。落红尘外偏多恨，远翠梢头更有情。

绣倦玉窗闻处巧，酒停芳席听来轻。繁弦急管空撩乱，白发梨园按未成。

作者简介：明福建福清人，字子羽。洪武初以人才荐，授将乐县学训导，官至礼部员外郎。性落拓不善仕，年未四十自免归。工诗，为闽中十才子之首。有《鸣盛集》。